ఈఫిల్ టవర్
దీనిని రూపొందించిన ఇంజనీరు గుస్టావ్ ఈఫిల్ పేరు మీదుగా దీనికి "ఈఫిల్ టవర్" అని పేరు వచ్చింది. ఇది ప్యారిస్ లోనే ఎత్తైన భవనమే కాకుండా ప్రపంచంలోనే అత్యంత గుర్తింపు పొందిన నిర్మాణాలలో ఒకటి . 1889లో దీనిని స్థాపించినప్పటి నుంచీ 200,000,000 (ఇరవై కోట్లు) మందికి పైగా దీన్ని సందర్శించారు . వీరిలో 67,19,200 (అరవై ఏడు లక్షల పంతొమ్మిది వేల రెండు వందలు) మంది 2006లో సందర్శించారు.. దీనివల్ల ఇది ప్రపంచంలోకెల్లా ఎక్కువమంది డబ్బులిచ్చి సందర్శించే స్థలంగా ప్రఖ్యాతి గాంచింది.
విల్లిస్ టవర్
నిర్మాణానికి మూడు సంవత్సరాలు పట్టిన ఈ కట్టడం 1973 లో పూర్తయింది. అతి గాలికి ప్రసిద్ధి చెందిన షికాగో నగరంలో చాలా గాలి వీస్తున్నప్పుడు ఈ టవర్ ఊగుతూ దాని నిజకేంద్రం నుంచి ఆరు ఇంచులు పక్కగా కూడా వెళుతుంది.